[{"text_idx": "#000001", "text": "Ukrainan hamazazpi alderdi politiko legez kanpo utzi dituzte azken zortzi urteetan"}, {"text_idx": "#000002", "text": "Alderdi Sozialista debekatu zuten urrian, beste 11 alderdirekin batera. Botere judizialak \u201cerrusiarzaletasuna\u201d egozten die gobernuaren gerra-politikan desadostasunak dituzten alderdiei. Indar politiko horien ohiko jarduerak debekatuta zeuden otsailaren 24ko lege martzialaz geroztik. Izendegi komunista zuten alderdien aurkako debekua, berriz, 2014an hasi zen."}, {"text_idx": "#000003", "text": "Ukrainako auzitegi batek Ukrainako Alderdi Sozialista (UAS) eta beste 11 alderdi legez kanpo utzi ditu behin betiko, \u201cerrusiazaletasunaren\u201d eta \u201csegurtasun nazionalaren aurkako mehatxuaren\u201d akusaziopean. Dena den, erakunde horien jarduerak etenda zeuden 2022ko otsailaren 24ko lege martziala indarrean sartu zenetik."}, {"text_idx": "#000005", "text": "Beste hainbat alderdi askoz ere lehenago desegin zituzten; gehienak, izendegi komunistakoak. Rada Gorenak 2015ean abiatutako \u201cdeskomunizazio\u201d prozesuaren erdian, Ukrainako Alderdi Komunista, Ukrainako Alderdi Komunista Berritua nahiz Langile eta Nekazarien Alderdi Komunista debekatu zituzten dekretu bidez. Horren aurretik, pertsona ugari jazarri eta erail zituzten komunista izatearen akusaziopean, sinbologia komunista oro debekatzearekin batera. 2014an, Euromaidana eta estatu-kolpea gauzatu eta berehala, Bloke Errusiarra eta Batasun Errusiarra izan ziren legez kanpo utzi zituzten lehenak."}, {"text_idx": "#000006", "text": "Volodimir Zelenskiren gobernuak Mihail eta Aleksander Kokonovitx anaiak atxilotu eta torturatu zituen martxoan, Ukrainako Gaztedi Komunista Leninista erakundeko militanteak izateagatik. Uztailean izan zen haien aurkako epaiketa, defentsarako eskubidea bezalako oinarrizko berme prozesalak urratuta."}, {"text_idx": "#000007", "text": "\u201cWashingtonek Ukrainako gatazka sortu zuen\u201d naziekin elkarlanean"}, {"text_idx": "#000008", "text": "Madril ez da faxismoaren hilobia"}, {"text_idx": "#000009", "text": "Sionista errebisionisten eta Ukrainako nazionalista integristen arteko aliantza berretsi da"}]